钦定古今图书集成/理学汇编/字学典/第112卷 > 杨简
## 钦定古今图书集成/理学汇编/字学典/第112卷 > 杨简

按《宋史》本传：“杨简，字敬仲，慈溪人。乾道五年举进士，
授富阳主簿。常平使者朱熹荐之，绍熙五年，为国子
博士。嘉定元年，授秘书郎。宝庆元年，转朝议大夫，慈
溪县男。寻以宝谟阁学士致仕。咸淳间，制置使刘黻
即其居作慈湖书院。”

按《西山集》：“慈湖先生杨公，道德学问，追媲前修，而于
翰墨尤极严谨，酬答四方书问，无一字作行押体。盖
其斋庄中正，表里惟一，故形于心画，亦绝类文正公，
而清劲过之。”

按《杜清献公集》，慈湖字画，端严清劲，使人望之凛然，
亦足以见其所存不惰，而随寓有则。